Bahrayn davlat madhiyasi. Bahrainona (arabcha:bḥrynnạ; „Bizning Bahraynimiz“; nsẖyd ạlbḭryn ạlwṭny Našīd al-Baḥrayn al-waṭanī) — Bahrayn milliy madhiyasi. Dastlab madhiya 1942-yilda instrumental kuy sifatida yaratilgan boʻlib, 1985-yilda qoʻshiq soʻzlari qoʻshilgan va 2002-yilda mamlakat amirlikdan qirollikka aylantirilgandan soʻng bir qancha oʻzgartirishlar kiritilgan. Tarix. Madhiya dastlab 1942-yilda ziyofatlarda va bir qancha shu kabi rasmiy tadbirlarda ijro etilishi uchun yaratilgan va bu orqali Bahrayn milliy madhiyani qabul qilgan birinchi arab davlatlaridan biriga aylangan. Politsiya guruhining rahbarlari keyingi yillarda musiqaga koʻplab oʻzgartirishlar va qoʻshimchalar kiritdilar, eng muhimi 1972-yilda, Bahrayn Buyuk Britaniyadan mustaqil boʻlganidan bir yil oʻtgach kirtilgan oʻzgartirishlar hisoblanadi. Oʻzgartirishlardan soʻng 1972-yilgi tadbirda madhiya ikki marta ijro etilgan. 1985-yilda politsiya guruhining sobiq rahbari, polkovnik Muhammad Sudqiy Ayyash madhiya uchun qoʻshiq soʻzlarini yozgan, matn 2002-yilgacha ishlatilgan. Oʻsha yili Milliy Harakat Xartiyasining paydo boʻlishi va konstitutsiyaga oʻzgartirishlar kiritish referendumi bilan mamlakat hukmdori Hamad ibn Iso Al Khalifah tomonidan madhiyaga yangi oʻzgartirishlar kiritilishi eʼlon qilingan. Madhiya matnidagi Xalifa podshoh va mamlakat shohlik kabi bir qancha soʻzlar Qirollik saroyi vaziri Khalid bin Ahmed Al Khalifa tomonidan oʻzgartirildi. Guruh rahbari general-mayor Mubarak Najm Al-Najm harbiy orkestr tarkibiga, jumladan, yakuniga tegishli tuzatishlar kiritdi. Orkestr versiyasi esa bahraynlik bastakor Ahmed Al-Jumairi tomonidan aranjirovka qilingan va Londondagi London Filarmonik orkestri bilan birgalikda yozilgan. Matn. !arabcha asl !Arabchani lotinlashtirish !IPA transkripsiyasi !Ingliz tilidan soʻzma-soʻz tarjima مليكنا رمز الوئام دستورها عالي المكانة والمقام ميثاقها نهج الشريعة والعروبة والقيم عاشت مملكة البحرين بلد الكرام مهد السلام Baḥraynunā Malīkunā Ramzu l-wiʾām Dustūruhā ʿālī l-makānati wa-l-maqām Mīṯāquhā nahju š-šarīʿati wa-l-ʿurūbati wa-l-qiyam ʿĀšat mamlakatu l-Baḥrayn Baladu l-kirām Mahdu s-salām